text: রাত পোহালেই লক্ষ্মীপুর যুবলীগের শনির দশার অবসান | Sheersha Sangbad
  Browse: Home / রাত পোহালেই লক্ষ্মীপুর যুবলীগের শনির দশার অবসান
  রাত পোহালেই লক্ষ্মীপুর যুবলীগের শনির দশার অবসান
  Published: 23/11/2017 ,
  রাত পোহালেই ২৩ বছরের শনির দশা কাটবে লক্ষ্মীপুর জেলা যুবলীগের। বৃহস্পতিবার (২৩ নভেম্বর) দুপুর ২টায় শহরের আদর্শ সামাদ সরকারী উচ্চ বিদ্যালয় মাঠে যুবলীগের সম্মেলনের মধ্য দিয়েই এ দশার অবসান ঘটবে। এরই মধ্যে সম্মেলনের সব ধরনের প্রস্তুতি নিয়েছে দলটি । এ সম্মেলনকে ঘিরে বর্ণিল সাজে সেজেছে ঘোটা জেলা। তোরণ, ব্যানার, ফেস্টুন, বিলবোর্ড আর আলোকসজ্জ্বার সাজ রূপ বদলে দিয়েছে পুরো লক্ষ্মীপুর জেলার। রাতের আধাঁরকে করা হয়েছে দিনের আলোয় পরিনত।
  দলীয় সুত্রে জানা যায়, লক্ষ্মীপুর জেলা যুবলীগের সর্বশেষ সম্মেলন হয়েছিল ১৯৯৩ সালে। পরে দফায় দফায় আহ্বায়ক কমিটি করা হয়। গত সাত বছর আগে ২০১১ সালে লক্ষ্মীপুর জেলা যুলীগের নতুন আহবায়ক কমিটি গঠন করা হয়। তাঁতে সৈয়দ আহম্মদকে আহবায়ক, পৌর মেয়র তাহের পুত্র এ কে এম সালাহ্‌উদ্দিন টিপু ও এডভোকেট রহমতউল্যা বিপ্লবকে যুগ্ম আহবায়ক করা হয়। এর পরে ২০১৬ সালে জেলা যুবলীগের আগের কমিটি ভেঙ্গে আবার নতুন আহবায়ক কমিটি গঠন করা হয়। আগের কমিটির যুগ্ম আহবায়ক লক্ষ্মীপুর সদর উপজেলা চেয়ারম্যান এ কে এম সালাহ্‌উদ্দিন টিপুকে আহবায়ক, শেখ জামাল রিপন ও বায়জিদ ভূঁইয়াকে যুগ্ম আহবায়ক করা হয়। দীর্ঘ ২৩ বছর কেটে গেলেও যুবলীগের আর কোন সম্মেলন হয়নী।দলের নেতা-কর্মীদের মাঝে ক্ষোভের সৃষ্টি হয়। এতে জেলা যুবলীগে শনির দশা লেগেই ছিলো। রাত পোহালেই এসব শনির দশার সমাপ্তি ঘটবে। নতুন ধারায় পথ চলবে জেলা যুবলীগ।
  এবারের সম্মেলনে সভাপতি পদে একক প্রার্থী রয়েছেন পৌর মেয়র তাহের পুত্র জেলা যুবলীগের আহবায়ক ও সদর উপজেলা চেয়ারম্যান এ কে এম সালাহ্‌উদ্দিন টিপু। এছাড়া সাধারণ সম্পাদক পদে প্রার্থীতা করছেন জেলা যুবলীগের যুগ্ম আহবায়ক বায়েজিদ ভূঁইয়া, এডভোকেট রহমতউল্যা বিপ্লব ও জেলা যুবলীগের সদস্য আবদুল্যা আল নোমান। এখন কে হচ্ছেন নতুন সভাপতি ও সম্পাদক? তা নিয়ে জেলাবাসীর মাঝে চলছে নানা আলোচনা।
  যুবলীগের আমন্ত্রন পত্রে জানা যায়, বাংলাদেশ আওয়ামী যুবলীগের চেয়ারম্যান ওমর ফারুক চৌধুরী সম্মেলনের উদ্বোধক ও প্রধান অতিথি হিসেবে উপস্থিত থাকবেন। বিশেষ অতিথি হিসেবে সাবেক এমপি ও বাংলাদেশ আওয়ামীলীগের যুব ও ক্রীড়া বিষয়ক সম্পাদক মোঃ হারুনুর রশিদ এবং প্রধান বক্তা হিসেবে বাংলাদেশ যুবলীগের সাধারণ সম্পাদক মোঃ হারুনুর রশিদ উপস্থিত থাকবেন। জেলা যুবলীগের আহ্বায়ক একেএম সালাহ উদ্দিন টিপুর সভাপতিত্বে সম্মেলনে আরো বিশেষ অতিথি হিসেবে লক্ষ্মীপুর-৩ আসনের সাংসদ একেএম শাহজাহান কামাল, (লক্ষ্মীপুর-৪) সাংসদ মো. আবদুল্লাহ, মানিকগঞ্জ-২ সাংসদ মমতাজ বেগম (কণ্ঠশিল্পী), লক্ষ্মীপুর জেলা পরিষদের চেয়ারম্যান মোহাম্মদ শাহজাহান, কেন্দ্রীয় যুবলীগের প্রেসিডিয়াম সদস্য আতাউর রহমান আতা, সাংগঠনিক সম্পাদক আজহার উদ্দিন, সহ-সম্পাদক মো. রবিউল আলমসহ লক্ষ্মীপুর জেলা আ'লীগের সভাপতি মো. গোলাম ফারুক পিংকু, সাধারণ সম্পাদক এ্যাড. নুর উদ্দিন চৌধুরী নয়ন, পৌর মেয়র আবু তাহের, স্বাধীনতা চিকিৎসক পরিষদের সহ-সভাপতি ডাঃ এহসানুল কবির জগলুল সম্মেলনে উপস্থিত থাকার কথা রয়েছে।
  এদিকে সম্মেলন উপলক্ষ্যে নৌকার সাজে সাজানো হয়েছে সভাস্থল। এখন শুধু সম্মেলনের অপেক্ষায় যুবলীগের দলীয় নেতা-কর্মীরা। কেন্দ্রীয় নেতাদের অভিনন্দন ও সম্মেলন সফল ও সার্থক করতে যুবলীগের বিভিন্ন স্তরের নেতাদের প্রচার-প্রচারণা এখন তুঙ্গে। এছাড়া সম্মেলনকে ঘিরে নেতা-কর্মীদের মাঝে আনন্দের জোয়ার বয়ছে।
  লক্ষ্মীপুর জেলা যুবলীগের আহবায়ক কে এম সালাহ্‌উদ্দিন টিপু বলেন, সম্মেলনকে সফল করতে ইতি মধ্যে সব ধরনের প্রস্তুতি সম্পূর্ণ হয়েছে। এতে দলীয় নেতা-কর্মীদের মধ্যে উৎসাহ, উদ্দীপনা ও আনন্দের জোয়ার বয়ে যাচ্ছে। সম্মেলন সফল করতে নেতা-কর্মীদের সহযোগীতা কামনা করেন তিনি।